VIGAN CITY --- Tallo iti natay iti napasamak a pinaltogan idiay Barangay Balaleng Laudenia, Bantay, Ilocos Sur.
Agpada a natay dagiti biktima nga agkabsat nga isuda Guillermo ken Edgar Pacpaco pakairamanan ti suspek a ni Ronald de Peralta, agkakaarruba iti nasao a lugar.
Segun iti pamilya Pacpaco, agsibsibog iti taltalon ni Edgar idi dinarup isuna ni De Peralta ket insigida a pinaputukan na isuna.
Immarayat met ni Guillermo iti kabsat na ngem nasabet na ti suspek ket pinaltogan na isuna.
Iti dayta a gundaway, nagresponde met ni PO2 Clifford Palacpac, miembro ti PNP- Special Action Force idiay Subic, Zambales ngem nakabakasyon iti nasao a lugar, ngem limmaban ti de Peralta isu a napilitan isuna a nangpaltog iti suspek iti namintallo a daras.
Naitaray dagiti biktima ken suspek idiay Metro Vigan Cooperative Hospital ngem naideklarar a dead on arrival.
Iti agdama ket nainget nga im= imbestigaran ti PNP- Bantay ti nasao a krimen tapno maammuan ti motibo ti pasamak.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn